Trump zai gana da Moon Jae-in | Labarai | DW | 22.05.2018
Trump zai gana da Moon Jae-in
Shugaba Donald Trump na Amirka na ganawa a wannan Talata da takwaransa Moon Jae-in na Koriya ta Kudu domin tattauna batun ganawar da aka shirya za a yi a watan gobe tsakanin Donald Trump din da Shugaba Kim Jong-Un na Koriya ta Arewa ganawar da kuma ke cikin halin rashin tabbas a halin yanzu.
Lokacin da ya rage makonni uku shugabannin kasashen biyu su yi wannan haduwa mai cike da tarihi a Singapour, Shugaba Trump na bukatar canza yawu ne da takwaransa na Koriya ta Kudu domin ya taimaka masa ga fahimtar manufofin da ke tattare da shugaba Kim Jong Un a game da wannan haduwa tasu. Batun dakatar da shirin nukiliyar Koriya ta Arewar baki daya dai na a sahun gaban muhimman batutuwan da shugabannin kasashen biyu za su tattauna a haduwar tasu.
A makon da ya gabata ne dai Koriya ta Arewar ta yi barazanar soke shirin ganawar shugabannin kasashen guda biyu domin nuna rashin amincewarta da yadda Amirkar ke son ganin ta yi watsi da shirin nukiliyar tata kamar yadda kasar Libiya ta yi da nata a loakcin mulkin marigayi kanal Gaddafi, abin da Koriya ta Arewar ke cewa ba za ta sabu ba.
Kwanan wata 22.05.2018
Muhimman kalmomi Amirka, Donald Trump, Koriya ta Kudu, Moon Jae-In, Koriya ta Arewa, Kim Jong-Un
Permalink https://p.dw.com/p/2y5VZ
Nukiliya: Putin ya zanta da Kim Jong Un 25.04.2019
Shugaban Rasha Vladmir Putin ya yi wani zama na musamman da takwaransa na Koriya ta Arewa Kim Jong Un a yau Alhamis kan shirin nukiliyar Arewa din.
Koriya ta Arewa ta yi harbe-harben rokoki 04.05.2019
Koriya ta Arewa ta yi wani gwajin rokoki masu cin gajeren zango a tekun Japan a wannan rana ta Asabar kamar yadda ma'aikatar tsaron kasar Koriya ta Kudu ta bayyana.
Koriya ta Arewa ta harba sabon makami 18.04.2019
A karo na farko tun bayan tattaunawa tsakaninta da Amirka cikin watan Fabrairu, Koriya ta Arewa ta kera tare da gwada wani sabon makami.